སྤྱིར་ན།ང་རང་ཚོ་གཞོན་ནུའི་གནས་སྐབས་དེ་ལ་ཁྱིམ་ཚང་དང་སྤྱི་ཚོགས་སོགས་ཀྱི་གནོན་ཤུགས་ལྕི་འདེགས་ཀྱི་འགན་དར་མ་དང་རྒན་པ་རྣམས་ཀྱིས་འཁུར་བཞིན་ཡོད་པས།དཀའ་ཚེགས་དང་རྙོག་འཛིང་ཆེ་བའི་ལས་ལ་བསམ་གཞིགས་ཟབ་མོ་གཏོང་བའི་འགན་བབ་དེ་འདྲ་མེད་པ་དང་སྦྱོར་བའང་དེ་འདྲ་རྩོམ་དགོས་ཀྱི་མི་འདུགདེ་བས་ང་རང་ཚོར་རང་བཞིན་གྱིས་སྤྲོ་སྣང་དང་སྐྱིད་སྣང་གིས་ཁེངས་པའི་གནས་སྐབས་ཐུང་ངུ་ཞིག་ཡོད་པ་རེད་ལ།གནས་སྐབས་དེ་ལ་ང་རང་ཚོའི་སེམས་ཁམས་ནི་ལྷད་མེད་ཅིག་དང་ཕྱི་གསལ་ནང་གསལ་ཞིག་ཡིན་པ་རེད།ཡང་གནས་སྐབས་དེ་ལ་ང་རང་ཚོས་སློབ་སྦྱོང་ནི་རང་ཉིད་ཀྱི་འཚོ་བ་རོལ་སྟངས་ཤིག་ཏུ་བརྩིས་ཏེ་དཔེ་ཀློག་གི་རྒྱ་ཡང་རིམ་བཞིན་ཇེ་ཆེར་ཕྱིན་པ་དང་།དོན་བྱ་ལ་ལར་བསམ་བློ་གཏོང་བར་ཡང་ཅུང་ཟད་ཅུང་ཟད་རང་ལྕོགས་ཐུབ་པའི་འགོ་ཚུགས་བྱུང་བས།གཞོན་ནུའི་གནས་སྐབས་ནི་ཕུགས་འདུན་གྱིས་བརྟས་ཤིངརྨི་ལམམང་བའི་དུས་སྐབས་ཤིག་ཡིན་པ་རེད།དེ་ནི་འོས་ཤིང་རུང་ལ་འགྲིག་ཅིང་འཚམས་པའི་མིའི་རང་བཞིན་དང་མཐུན་པའི་སྐྱེ་འཕེལ་ཆོས་ཉིད་ཅིག་ཡིན་པར་བཤད།